Leiksýningin Blúndur og blásýra í Freyvangsleikhúsinu Verkið Blúndur og blásýra er svört kómedía eftir Joseph Kesselring og hefur það verið sýnt víða um land undanfarin ár . Systurnar Abby og Martha búa í ættarhúsinu ásamt bróðursyni sínum sem gengur ekki alveg heill til skógar . Þær hafa orð á sér fyrir að vera einstök gæðablóð sem vilja allt fyrir alla gera . Kvikmynd eftir leikritinu kom út 1944 og hlaut einnig mikil lof . Verkið hefur þótt mjög vinsælt í íslensku leiklistarflórunni , enda bráðskemmtilegt og drepfyndið . Miðasala er á tix.is og í síma 857-5598 kl. 14 - 17 alla virka daga . Nánari upplýsingar er að finna á vef félagsins www.freyvangur.is .